CELEX: 32020R2042
Language: ro
Date: 2020-12-11 00:00:00
Title: Regulamentul de punere în aplicare (UE) 2020/2042 al Comisiei din 11 decembrie 2020 de modificare a Regulamentului de punere în aplicare (UE) 2020/464 în ceea ce privește data de aplicare a acestuia și anumite alte date relevante pentru aplicarea Regulamentului (UE) 2018/848 al Parlamentului European și al Consiliului privind producția ecologică (Text cu relevanță pentru SEE)

14.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 420/9
               
            
         REGULAMENTUL DE PUNERE ÎN APLICARE (UE) 2020/2042 AL COMISIEI
         din 11 decembrie 2020
         de modificare a Regulamentului de punere în aplicare (UE) 2020/464 în ceea ce privește data de aplicare a acestuia și anumite alte date relevante pentru aplicarea Regulamentului (UE) 2018/848 al Parlamentului European și al Consiliului privind producția ecologică
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (1), în special articolul 10 alineatul (6), articolul 14 alineatul (3), articolul 15 alineatul (3), articolul 16 alineatul (3), articolul 17 alineatul (3) și articolul 26 alineatul (7) litera (d),
         întrucât:
         
                     (1)
                  
                  
                     Din cauza izbucnirii pandemiei de COVID-19 și a crizei aferente din domeniul sănătății publice, Regulamentul (UE) 2020/1693 al Parlamentului European și al Consiliului (2) a amânat cu un an data aplicării Regulamentului (UE) 2018/848, împreună cu alte date conexe menționate în Regulamentul (UE) 2018/848.
                  
               
                     (2)
                  
                  
                     Regulamentul de punere în aplicare (UE) 2020/464 al Comisiei (3) a stabilit anumite norme de aplicare a Regulamentului (UE) 2018/848, în special în ceea ce privește documentele necesare pentru recunoașterea retroactivă a perioadelor în scopul conversiei, producția de produse ecologice și informațiile care trebuie furnizate de către statele membre. Din motive de securitate juridică, respectivele norme trebuie să se aplice de la data aplicării Regulamentului (UE) 2018/848.
                  
               
                     (3)
                  
                  
                     Prin urmare, este necesară o aliniere a datei de aplicare a Regulamentului de punere în aplicare (UE) 2020/464 și a altor date aferente incluse în respectivul regulament la data de aplicare a Regulamentului (UE) 2018/848.
                  
               
                     (4)
                  
                  
                     Prin urmare, Regulamentul de punere în aplicare (UE) 2020/464 trebuie să fie modificat în consecință.
                  
               
                     (5)
                  
                  
                     Având în vedere necesitatea de a se asigura imediat securitatea juridică pentru sectorul agriculturii ecologice în ceea ce privește amânarea datei punerii în aplicare a Regulamentului de punere în aplicare (UE) 2020/464, prezentul regulament trebuie să intre în vigoare cât mai curând posibil.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului pentru producția ecologică,
                  
               ADOPTĂ PREZENTUL REGULAMENT:
         
            Articolul 1
            Regulamentului de punere în aplicare (UE) 2020/464 se modifică după cum urmează:
            
                        1.
                     
                     
                        La articolul 25 alineatul (4), a doua teză se înlocuiește cu următorul text:
                        „Informațiile sunt trimise anual până la 30 iunie și pentru prima dată până la 30 iunie 2023 în ceea ce privește anul 2022.”
                     
                  
                        2.
                     
                     
                        La articolul 26 alineatele (1), (5), (6) și (7), cuvintele „începând cel târziu de la 1 ianuarie 2029” se înlocuiesc cu cuvintele „începând cel târziu de la 1 ianuarie 2030”.
                     
                  
                        3.
                     
                     
                        La articolul 26 alineatele (2), (3) și (4), cuvintele „începând cel târziu de la 1 ianuarie 2024” se înlocuiesc cu cuvintele „începând cel târziu de la 1 ianuarie 2025”.
                     
                  
                        4.
                     
                     
                        La articolul 27, al doilea paragraf se înlocuiește cu următorul text:
                        „Se aplică de la 1 ianuarie 2022.”
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 150, 14.6.2018, p. 1.
         
            (2)  Regulamentul (UE) 2020/1693 al Parlamentului European și al Consiliului din 11 noiembrie 2020 de modificare a Regulamentului (UE) 2018/848 privind producția ecologică și etichetarea produselor ecologice în ceea ce privește data de aplicare a acestuia și anumite alte date menționate în regulamentul respectiv (JO L 381, 13.11.2020, p. 1).
         
            (3)  Regulamentul de punere în aplicare (UE) 2020/464 al Comisiei din 26 martie 2020 de stabilire a anumitor norme de aplicare a Regulamentului (UE) 2018/848 al Parlamentului European și al Consiliului în ceea ce privește documentele necesare pentru recunoașterea retroactivă a perioadelor în scopul conversiei, producția de produse ecologice și informațiile care trebuie furnizate de către statele membre (JO L 98, 31.3.2020, p. 2).